text: DM i kartofler gik Vojens
  06 maj 2011 kl. 11.46
  Danmarks bedste kartofler bliver dyrket syd for Vojens.
   
  Det blev slået fast fredag, hvor Danmarksmesterskabet i frilandskartofler blev afviklet.
  Otte finalister var i finalen, der i blandt Rikke Paulsen fra Fuglsanggård syd for Vojens, som vandt konkurrencen.
   
  Med prisen følger titlen som kongelig hofleverandør. Det er nemlig en tradition at dronningen sætter tænderne i vinderkartoflerne.
  Deltagerne skulle have mindst 20 planter i beddet, og de skulle have stået i jorden mindst 40 dage.
  En kontrollør fra Danmarks Kartoffel Råd kom fredag morgen ud og udpegede syv planter, der skulle graves op.
  Alle finalisternes kartofler blev efterfølgende transporteret til Odense, hvor de blev vejet. Vinderen var den, hvis kartofler vejede mest.
  Kartoflerne fra Rikke Paulsen vejede 3630 gram. Mads Madsen fra Otterup på Fyn blev nummer to med 2070 gram og nummer tre blev Regner Madsen fra Ebberup, med 1750 gram.
  